Boligen ligger fantastisk med egen have direkte ud til vandet med en smuk udsigt. Der er mulighed for at bade fra sandstrand, benytte sig af forskellige vandaktiviteter i gåafstand fra huset. Der er lokale tavernaer med dejlig græsk mad og indkøbsmuligheder lige i nærheden uden at skulle køre i bil. Boligen fremstår ren og pæn med alle nødvendige faciliteter til en almindelig husholdning. Ioannis og Veronique er på alle måder utroligt hjælpsomme. Problemer af enhver art bliver løst hurtigt og effektivt. Vi var her under Corana perioden og følte os sikre på grund af beliggenheden - isoleret - og alligevel tæt på alt. Vi kan anbefale dette dejlige sted og ikke mindst vores pragtfulde værter. Vi vender gerne tilbage!